《渔家傲·浓绿园林光莫葆》
元代·许有孚

浓绿园林光莫葆。诗翁只爱窗前草。骤雨才过蛙又闹。亭馆好。日长人在蓬莱岛。风度新松声袅袅。酒酣却笑瀛洲小。柳外荷边休计较。皆可棹。采莲人和渔家傲。

作者简介：汤阴人，字可行。许有壬弟。文宗至顺元年进士，授湖广儒学副提举，改湖广行省检校。累除南台御史，迁同佥太常礼仪院事。与有壬父子唱和，成《圭塘欸乃集》。